नर्सिंग होम मेंं महिला की मौत के बाद परिजन ने किया हंगामा
सिटीसेंटर स्थित राज नर्सिंग होम में मंगलवार एक महिला की मौत के बाद परिजनों ने हंगामा किया मृतिका के परिजनों का कहना है कि महिला की मौत हॉस्पिटल में ही गई थी। वहीं डॉक्टर का कहना है की पेसेंट की मौत केएम मेमोरियल ले जाने के दौरान हुई। डॉक्टर का कहना है कि उन्होंने अपनी तरफ से बेहतर तरीके से ऑपरेशन किया थ। अचानक पेसेंट की तबीयत बिगड़ने लगी तो बेहतर इलाज के लिए केएम मेमोरियल के डॉक्टर से संपर्क कर वहां रेफर किया गया। इसी दौरान रास्ते में मरीज की मौत हो गई। परिजनों की मांग है कि पिछले नौ महीने से अब तक इलाज में जितना खर्च हुआ है उसे डॉक्टर वापस करे। वहीं देर शाम तक एफआईआर दर्ज हो पाया था और हीं शव का पोस्टमार्टम हो पाया था। परिजन सेक्टर-4 थाने में केस के लिए इंतजार कर रहे थे।
क्या है मामला
सेक्टर12 की रहने वाली निशा प्रिया का इलाज पिछले नौ महीने से डॉक्टर अल्का कर रहीं थी। निशा के पति राजेश कुमार ने बताया कि सोमवार को डिलेवरी के लिए इन्हें हॉस्पिटल में एडमिट कराया गया था। उन्होंने बताया कि 2.15 में निशा को ऑपरेशन के लिए हॉस्पिटल ले जाया गया और 2.45 में इन्हें ऑपरेशन से लड़का हुआ। ऑपरेशन के बाद वह होश में नहीं आईं।
निशा प्रिया
मौके पर मौजूद लोगों की भीड़।
कुछ भी गलत नहीं: अलका
डॉ.अलका ने बताया कि हमने गलत तरीके से कोई काम नहीं किया। ऑपरेशन के बाद रिकवर भी होने लगी थी इसके बाद फिर सीरियस होने लगी थी।
hin_Deva hin_Deva hin_Deva hin_Deva san_Deva hin_Deva hin_Deva hin_Deva